作者：陈人杰
词牌/韵律：沁园春

paragraphs: 此去长安，说似交游，我来自东。
向蒹葭极浦，吟篷泊雨，梧桐孤店，醉帻敧风。
青市生涯，白洲活计，都在水乡鱼稻中。
邮亭上，俯清流长啸，惊起虬龙。
霅山面面迎逢。
便回首旧游云水空。
有连天秋草，寒烟借碧，满城霜叶，落照争红。
六代蜂窠，七贤蝶梦，勾引客愁如酒浓。
人间世，只醉乡堪向，休问穷通。